Pasi Ikonen

Pasi Ikonen (1980–2024) var en finsk orienteringsløper som representerte den finske orienteringsklubben Paimion Rasti.

 Karriere 
Pasi Ikonen var i verdenstoppen i orientering i mange år. Han vant den aller siste kortdistansen i VM i orientering, før den ble tatt av programmet til fordel for den noe lengre mellomdistansen. På hjemmebane i Tammerfors i 2001 vant han gull på kortdistansen foran nordmennene Tore Sandvik og Jørgen Rostrup. Ikonen fikk også med seg en sølvmedalje på sprinten fra VM-et i 2001. I EM fikk Ikonen med seg to gull i stafett, fra Ungarn i 2002 og Danmark i 2004. Mellom disse EM-triumfene ble han nordisk mester på mellomdistanse i svenske Flen i 2003. I ukrainske Kyiv ble det VM-bronse på stafett sammen med Mats Haldin og Tero Föhr i 2007. Året etter ble det to bronsemedaljer i EM i Ventspils i Latvia, medaljene tok finnen på mellomdistanse og stafett. Deretter gikk det tre år før Ikonen tok sin neste internasjonale mesterskapsmedalje, en medalje som også ble hans siste i verdensmesterskapssammenheng. Bronsemedalje på langdistansen i franske Savoie i 2011 satte et verdig punktum for en lang og innholdsrik mesterskapskarriere. Ikonen vant dermed medalje på alle fire øvelsene på VM-programmet.

Pasi Ikonen var på pallen i orienteringsverdenens største klubbstafett, Jukola, ved to anledninger. Han ble nummer 2 med SK Pohjantähti i 1999 og nummer tre med Vaajakosken Terä i 2010.

Meritter
Verdenscupseire
Nr.DatoStedDistanse 1.    Arlon  Langdistanse 2.    Røros  Langdistanse 3.    Idre  Mellomdistanse 4.    Liberec  Mellomdistanse

 Referanser 

 Eksterne lenker 


Kategori:Finske orienteringsløpere
Kategori:Verdensmestere i orientering
Kategori:Europamestere i orientering